
Grozījumi Militārā dienesta likumā
Izdarīt Militārā dienesta likumā (Latvijas Republikas Saeimas un Ministru Kabineta Ziņotājs, 2002, 14. nr.; 2003, 2., 15. nr.; 2004, 14. nr.; 2005, 8. nr.; 2006, 14. nr.; 2007, 10. nr.; 2008, 3. nr.; 2009, 2., 14., 15., 21. nr.; Latvijas Vēstnesis, 2009, 200. nr.; 2010, 51./52., 178. nr.; 2012, 203. nr.; 2013, 40., 187., 191. nr.; 2015, 49., 245. nr.; 2017, 236. nr.; 2019, 57., 212. nr.; 2020, 223. nr.; 2021, 37., 246. nr.; 2022, 85A. nr.) šādus grozījumus:
1. 2. pantā:
izteikt 2. punktu šādā redakcijā:
"2) aktīvais dienests – militārā dienesta tieša izpilde karavīra statusā, kas ietver profesionālo dienestu, valsts aizsardzības dienestu, militārā dienesta tiešu izpildi mobilizācijas gadījumā un rezerves karavīru militārās mācības;";
papildināt pantu ar 17. punktu šādā redakcijā:
"17) valsts aizsardzības dienesta karavīrs – Latvijas pilsonis, kas pilda valsts aizsardzības dienestu un kam piešķirta militārā dienesta pakāpe."
 
2. Papildināt 16. panta pirmo daļu ar 7. punktu šādā redakcijā:
"7) iesaukti valsts aizsardzības dienestā."
3. Papildināt likumu ar 17.2 pantu šādā redakcijā:
"17.2 pants. Iesaukšana valsts aizsardzības dienestā
Valsts aizsardzības dienestā Latvijas pilsoņus iesauc saskaņā ar Valsts aizsardzības dienesta likumu."
4. Papildināt 18. pantu ar sesto daļu šādā redakcijā:
"(6) Nesekmības (izņemot gadījumu, ja nesekmība iestājusies veselības traucējuma vai cita attaisnojoša iemesla rezultātā), disciplīnas pārkāpumu dēļ vai pēc paša vēlēšanās no militārās izglītības iestādes atskaitīto karavīru, kas profesionālajā dienestā nav nodienējis nepārtrauktus trīs gadus vai kurš nav nodienējis likumā noteikto valsts aizsardzības dienesta laiku, aizsardzības ministra noteiktajā kārtībā nosūta valsts aizsardzības dienesta pildīšanai (ja nepastāv likumā paredzētie iemesli neiesaukšanai dienestā), un karavīrs Ministru kabineta noteiktajā kārtībā atmaksā apmācībai izlietotos finanšu līdzekļus. Ja karavīru atskaita no kareivja pamatapmācības kursa vai kadeta kandidāta kursa, viņš apmācībai izlietotos finanšu līdzekļus neatmaksā."
5. Papildināt 21. panta pirmo daļu ar otro teikumu šādā redakcijā:
"Valsts aizsardzības dienesta karavīru ieceļ amatā atbilstoši viņa sagatavotībai."
6. Papildināt 22. pantu ar ceturto daļu šādā redakcijā:
"(4) Nacionālo bruņoto spēku komandieris apstiprina Nacionālo bruņoto spēku vienību amatus, kurus var ieņemt valsts aizsardzības dienesta karavīrs, un nosaka to, vai amata ieņemšanai ir nepieciešama karavīra atbilstības nacionālās drošības interesēm pārbaudes veikšana."
7. Papildināt 35. panta trešo daļu aiz vārdiem "zemessargam" ar vārdiem "un valsts aizsardzības dienesta karavīram".
8. Papildināt 48. panta otro daļu aiz vārdiem "obligātajā aktīvajā militārajā dienestā" ar vārdiem "valsts aizsardzības dienestā".
9. 63. pantā:
papildināt otro daļu ar 7., 8. un 9. punktu šādā redakcijā:
"7) valsts aizsardzības dienesta karavīrus pēc valsts aizsardzības dienesta beigšanas;
8) Latvijas pilsoņus, kas pirms Latvijas pilsonības iegūšanas ir dienējuši ārvalstu militārajā dienestā;
9) Latvijas pilsoņus, kuriem ir arī kādas citas valsts pilsonība (pavalstniecība) un kuri ir dienējuši ārvalstu militārajā dienestā.";
papildināt trešo daļu ar 3., 4. un 5. punktu šādā redakcijā:
"3) Latvijas pilsoņus pēc valsts civilā dienesta beigšanas;
4) Latvijas pilsoņus, kas pirms Latvijas pilsonības iegūšanas ir pildījuši valsts civilo dienestu (alternatīvo dienestu) ārvalstīs;
5) Latvijas pilsoņus, kuriem ir arī kādas citas valsts pilsonība (pavalstniecība) un kuri ir pildījuši valsts civilo dienestu (alternatīvo dienestu) ārvalstīs."
10. Papildināt 66. pantu ar 1.2 daļu šādā redakcijā:
"(12) No valsts aizsardzības dienesta atvaļināto rezerves karavīru piecus gadus kopš valsts aizsardzības dienesta pabeigšanas iesauc uz kārtējām militārajām mācībām reizi gadā uz laiku līdz septiņām dienām. Pēc piecu gadu notecējuma no valsts aizsardzības dienesta atvaļināto rezerves karavīru var iesaukt uz šā panta trešajā, ceturtajā, piektajā un 5.1 daļā minētajām militārajām mācībām."
Likums stājas spēkā vienlaikus ar Valsts aizsardzības dienesta likumu.

	Ministru prezidenta biedrs, aizsardzības ministrs
	(paraksts*)
	A. Pabriks


* Dokuments ir parakstīts ar drošu elektronisko parakstu

